Diari Oficial de la Generalitat Valenciana


Sumari del DOGV 9387, del 20-07-2022 (2022/6845)

RESOLUCIÓ d'11 de juliol de 2022, de la Presidència del Consorci Hospital General Universitari de València (CHGUV), per la qual es resol la convocatòria per a la provisió de diverses places de cap de servei de caràcter assistencial, convocada mitjançant Resolució de la Presidència del CHGUV de 3 de febrer de 2022, CM/01/2022 (DOGV 9282, 21.02.2022).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9387

Data del DOGV
:   20-07-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/6845


Data del document
:   11-07-2022

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

RESOLUCIÓ d'11 de juliol de 2022, de la Presidència del Consorci Hospital General Universitari de València (CHGUV), per la qual es resol la convocatòria per a la provisió de diverses places de cap de servei de caràcter assistencial, convocada mitjançant Resolució de la Presidència del CHGUV de 3 de febrer de 2022, CM/01/2022 (DOGV 9282, 21.02.2022). [2022/6845]  
Per Resolució de 15 de gener de 2018, de la Presidència del CHGUV es van aprovar les bases generals de les convocatòries per a la provisió de places de direcció subjectes a avaluació de l'acompliment, d'acord amb les previsions contingudes en el Reial decret legislatiu 5/2015, de 30 d'octubre pel qual s'aprova el text refós de la Llei de l'Estatut Bàsic de l'Empleat públic, la Llei 44/2003 d'Ordenació de les Professions Sanitàries, i els Estatuts refosos del CHGUV (DOGV 24.07.2017).  
En aquest marc, mitjançant Resolució de la Presidència del CHGUV de 3 de febrer de 2022 (DOGV 9282, 21.02.2022), es van aprovar les bases específiques de la convocatòria de provisió de diverses places de cap de servei de caràcter assistencial, del CHGUV, que ara es resol tenint en consideració les necessitats assistencials dels serveis corresponents.  
D'acord amb la base general 15a, l'òrgan competent dicta la seua resolució d'acord amb la proposta formulada per les respectives comissions de valoració.  
De conformitat amb les atribucions establides en l'apartat primer de l'Acord de 10 de maig de 2022, del Consell de Govern, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci (DOGV 9354, 03.06.2022), la Presidència del CHGU, resol:  
  
  
 Primer  
Nomenar les persones que figuren en l'annex a la present resolució, per a l'acompliment de les places de prefectura de servei de caràcter assistencial que s'indiquen i amb els efectes economicoadministratius que així mateix s'assenyalen.  
  
Segon  
Conforme al que s'estableix en la base general 4.2, i en la base específica 6a de les quals regeixen la convocatòria, i vista la proposta de la comissió de valoració, el nomenament té caràcter temporal i es troba sotmés a avaluació quadriennal de l'acompliment a l'efecte de la seua continuïtat, en els termes previstos en la base general 18a.  
A aquest efecte, les persones interessades hauran de presentar el mes de setembre de 2026 la documentació i projecte-memòria establits en la referida base general 18a, referits al període comprés entre el mes de setembre de 2022 i el mes d'agost de 2026 (tots dos inclusivament). En cas de no fer-ho així, es considerarà que renúncia a participar en el procés d'avaluació i, en conseqüència, a la seua continuïtat en la seua respectiva plaça.  
  
Tercer  
El règim jurídic i àmbit geogràfic-funcional de l'acompliment de les places serà l'establit en la base general 4a.  
  
Quart  
Per la Direcció de Recursos Humans del CHGUV es duran a terme els actes administratius pertinents per a l'eficàcia material d'aquesta resolució.  
  
Contra aquest acte que esgota la via administrativa, pot interposar-se potestativament recurs de reposició davant aquest mateix òrgan, en el termini d'un mes comptat des de l'endemà de la seua publicació o, directament, recurs contenciós administratiu en el termini de dos mesos comptats de la mateixa manera, davant el Jutjat contenciós administratiu competent, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú; així com en els articles 25 i 46 de la Llei 29/1998, de 13 de juliol, reguladora de la Jurisdicció Contenciós'Administrativa.  
  
  
València, 11 de juliol de 2022.- El President del CHGUV i Conseller de Sanitat Universal i Salut Pública: Miguel Mínguez Pérez.